
PËR DISA NDRYSHIME NË RREGULLOREN “PËR KAPITALIN RREGULLATOR TË BANKËS” 

Në bazë dhe për zbatim të nenit 12, shkronja “a” dhe nenit 43, shkronja “c”, të ligjit nr. 8269, datë 23.12.1997 “Për Bankën e Shqipërisë”, i ndryshuar, dhe të nenit 59, pika 2 dhe 8 të ligjit nr. 9662, datë 18.12.2006 “Për bankat në Republikën e Shqipërisë”, i ndryshuar, me propozim të Departamentit të Mbikëqyrjes, Këshilli Mbikëqyrës i Bankës së Shqipërisë

VENDOSI:

1. Në rregulloren “Për kapitalin rregullator të bankës”, miratuar me vendimin e Këshillit Mbikëqyrës nr. 69, datë 18.12.2014, e ndryshuar, të bëhen ndryshimet e mëposhtme:
a) Në nenin 42 bëhen ndryshimet e mëposhtme:
i. Përmbajtja e shkronjës “a”, ndryshon në: 
	“a) 6.75% të kapitalit bazë të nivelit të parë ndaj ekspozimeve të ponderuara me rrezikun;”;
ii. Përmbajtja e shkronjës “b”, ndryshon në: 
	“b) 9% të kapitalit të nivelit të parë ndaj ekspozimeve të ponderuara me rrezikun;”;
Në aneksin 1, tabela “Raportet dhe nivelet e kapitalit”, ndryshon sipas përmbajtjes së mëposhtme:

RAPORTET DHE NIVELET E KAPITALIT

	Nr.
	Zëra
	Vlera

	1.
	Raporti: Kapitali bazë i nivelit të parë/ekspozime të ponderuara me rrezikun
	≥6.75%

	2.
	Raporti: Kapitali i nivelit të parë/ekspozime të ponderuara me rrezikun
	≥9%

	3.
	Raporti i mjaftueshmërisë së kapitalit
	≥12%



2. Ngarkohen bankat e licencuara nga Banka e Shqipërisë, me zbatimin e këtij vendimi. 
3. Ngarkohet Departamenti i Mbikëqyrjes dhe Departamenti i Statistikave Financiare, për ndjekjen e zbatimit të këtij vendimi.
4. Ngarkohet Kabineti i Guvernatorit dhe Departamenti i Kërkimeve me publikimin e këtij vendimi, përkatësisht në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare. 

KRYETARI
Gent Sejko

